
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0137),
–	tekintettel az Európai Unió működéséről szóló szerződés 294. cikkének (2) bekezdésére, 42. cikkének első bekezdésére és 43. cikkének (2) bekezdésére, amelyek alapján a Bizottság benyújtotta javaslatát a Parlamenthez (C10‑0058/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság 2025. július 17-i véleményére[footnoteRef:1], [1:  	HL C, C/2025/5161, 2025.10.28., ELI: http://data.europa.eu/eli/C/2025/5161/oj.] 

–	tekintettel a Régiók Bizottságának 2025. július 2-i véleményére[footnoteRef:2], [2:  	HL C, C/2025/4418, 2025.8.29., ELI: http://data.europa.eu/eli/C/2025/4418/oj.] 

–	tekintettel az illetékes bizottság által az eljárási szabályzat 75. cikkének (4) bekezdése alapján jóváhagyott ideiglenes megállapodásra és a Tanács képviselőjének 2025. december 16-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 60. cikkére,
–	tekintettel a Mezőgazdasági és Vidékfejlesztési Bizottság jelentésére (A10-0220/2025),
1.	elfogadja első olvasatban az alábbi álláspontot;
2.	tudomásul veszi a Bizottság ezen állásfoglaláshoz csatolt nyilatkozatát, amelyet az Európai Unió Hivatalos Lapjának C sorozatában tesznek közzé;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

Az Európai Parlament álláspontja, amely első olvasatban 2026. február 10-én került elfogadásra az 1308/2013/EU, a 251/2014/EU és az (EU) 2021/2115 rendeletnek a borágazatra vonatkozó egyes piaci szabályok és ágazati támogatási intézkedések, valamint az ízesített borászati termékek tekintetében, valamint az (EU) 2024/1143 rendeletnek a szeszes italokra vonatkozó egyes címkézési szabályok tekintetében történő módosításáról szóló (EU) 2026/... európai parlamenti és tanácsi rendelet elfogadására tekintettel
[bookmark: DQC_RangeToBeChecked](A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2026/471 rendelettel.)


MELLÉKLET A JOGALKOTÁSI ÁLLÁSFOGLALÁSHOZ
A Bizottság nyilatkozata az 1308/2013/EU, a 251/2014/EU és az (EU) 2021/2115 rendeletnek a borágazatra vonatkozó egyes piaci szabályok és ágazati támogatási intézkedések, valamint az ízesített borászati termékek tekintetében, valamint az (EU) 2024/1143 rendeletnek a szeszes italokra vonatkozó egyes címkézési szabályok tekintetében történő módosításáról szóló, 2026. február 24-i (EU) 2026/471 európai parlamenti és tanácsi rendelet[footnoteRef:3] elfogadása alkalmából [3:  	HL L, 2026/471, 2026.2.26., ELI: http://data.europa.eu/eli/reg/2026/471/oj.] 

A Bizottság minden tőle telhetőt megtesz annak érdekében, hogy 2026-ban a megfelelő szakértői csoport vagy bizottság elé terjessze a következőket: 
1.	az (EU) 2018/274 rendeletet módosító végrehajtási jogi aktus tervezete az említett rendelet 9. cikkében meghatározott, az újratelepítési engedélyek megadására vonatkozó egyszerűsített eljárás alkalmazása kiterjesztésének érdekében.
2.	az (EU) 2019/33 felhatalmazáson alapuló bizottsági rendelet módosításának tervezete az 1308/2013/EU rendelet 119. cikkének (4) és (5) bekezdésében említett, a szőlőből készült termékek azonosítására szolgáló uniós rendszernek a csomagoláson vagy címkén megadott elektronikus eszközök tekintetében történő meghatározása céljából.
3.	az (EU) 2019/934 felhatalmazáson alapuló bizottsági rendelet módosításának tervezete annak érdekében, hogy a „házasítás” („blending”) fogalommeghatározása kiegészüljön az alkoholmentesített vagy részben alkoholmentesített borok csendes borokkal való házasításának lehetőségével a részben alkoholmentesített borok előállítása érdekében.
4.	az 1308/2013/EU rendelet 62. cikkének új (6) bekezdésében említett, az elhagyott szőlőültetvények kivágására vonatkozó feltételek megállapításáról szóló, felhatalmazáson alapuló jogi aktus tervezete.

